2021. gada 1. septembrī Rīkojums Nr. 609

Rīgā (prot. Nr. 58 21. §)

**Par apropriācijas pārdali**

1. Atbalstīt apropriācijas pārdali no Saeimas budžeta programmas 01.00.00 "Saeimas darbības nodrošināšana" 2021. gadam 88 471 *euro* apmērā uz Finanšu ministrijas budžeta apakšprogrammu 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākumam "Dotācija VAS "Valsts nekustamie īpašumi"", lai segtu izdevumus par valsts nekustamā īpašuma (nekustamā īpašuma kadastra Nr. 0100 008 0056) Jēkaba ielā 11, Rīgā, sastāvā esošās būves (būves kadastra apzīmējums 0100 008 0056 001) pārbūves un restaurācijas darbiem.

2. Aicināt Saeimu normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas izmaiņas.

Ministru prezidents A. K. Kariņš

Finanšu ministrs J. Reirs